|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** | **Nr. GND/2024/468** |
|  | **(protokols Nr.16; 26.p.)** |

**Par** **kustamās mantas – autobusa Mercedes Benz Sprinter 315 (valsts reģistrācijas numurs GT5404), izsoles rezultātu apstiprināšanu**

Gulbenes novada pašvaldības dome 2024.gada 30.maijā pieņēma lēmumu Nr. GND/2024/292 “Par kustamās mantas – autobusa Mercedes Benz Sprinter 315 (valsts reģistrācijas numurs GT5404), pirmās izsoles rīkošanu, noteikumu un sākumcenas apstiprināšanu” (protokols Nr. 11; 61.p.), ar kuru nolēma rīkot kustamās mantas – pasažieru autobusa Mercedes Benz Sprinter 315 (valsts reģistrācijas numurs GT5404) (transportlīdzekļa 1.reģistrācijas datums: 21.09.2007., VIN: WDB9066351S214483) (turpmāk – transportlīdzeklis), pirmo izsoli, apstiprināt izsoles noteikumus un nosacīto cenu. Pirmās izsoles apstiprinātā nosacītā cena (izsoles sākumcena) 4550 EUR (četri tūkstoši pieci simti piecdesmit *euro*). Uz 2024.gada 18.jūnijā rīkoto izsoli (pirmā izsole) nepieteicās neviens pretendents, līdz ar to izsole ir bijusi nesekmīga.

Gulbenes novada pašvaldības dome 2024.gada 27.jūnijā pieņēma lēmumu Nr. GND/2024/362 “Par kustamās mantas – autobusa Mercedes Benz Sprinter 315 (valsts reģistrācijas numurs GT5404), otrās izsoles rīkošanu, noteikumu un sākumcenas apstiprināšanu” (protokols Nr. 14; 62.p.), ar kuru nolēma rīkot kustamās mantas – pasažieru autobusa Mercedes Benz Sprinter 315 (valsts reģistrācijas numurs GT5404) (transportlīdzekļa 1.reģistrācijas datums: 21.09.2007., VIN: WDB9066351S214483), otro izsoli, apstiprināt izsoles noteikumus un nosacīto cenu. Otrās izsoles apstiprinātā nosacītā cena (izsoles sākumcena) 3640 EUR (trīs tūkstoši seši simti četrdesmit *euro*). Uz 2024.gada 18.jūlijā rīkoto izsoli (otrā izsole) nepieteicās neviens pretendents, līdz ar to izsole ir bijusi nesekmīga.

Gulbenes novada pašvaldības dome 2024.gada 25.jūlijā pieņēma lēmumu Nr. GND/2024/429 “Par kustamās mantas – autobusa Mercedes Benz Sprinter 315 (valsts reģistrācijas numurs GT5404), trešās izsoles rīkošanu, noteikumu un sākumcenas apstiprināšanu” (protokols Nr. 15; 56.p.), ar kuru nolēma rīkot kustamās mantas – pasažieru autobusa Mercedes Benz Sprinter 315 (valsts reģistrācijas numurs GT5404) (transportlīdzekļa 1.reģistrācijas datums: 21.09.2007., VIN: WDB9066351S214483), trešo izsoli, apstiprināt izsoles noteikumus un nosacīto cenu. Trešās izsoles apstiprinātā nosacītā cena (izsoles sākumcena) 2500 EUR (divi tūkstoši pieci simti *euro*). Uz 2024.gada 13.augustā rīkoto izsoli (trešā izsole) nepieteicās neviens pretendents, līdz ar to izsole ir bijusi nesekmīga.

Pašvaldību likuma 10.panta pirmās daļas 17.punktā noteikts, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir noteikt kārtību, kādā veicami darījumi ar pašvaldības kustamo mantu. Savukārt šā likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 32.panta trešo daļu pēc trešās nesekmīgās izsoles institūcija, kas organizē nekustamā īpašuma atsavināšanu (9.pants), var ierosināt veikt atkārtotu novērtēšanu vai citu šajā likumā paredzēto atsavināšanas veidu, vai arī atcelt lēmumu par nodošanu atsavināšanai.

Ņemot vērā Gulbenes novada pašvaldības īpašuma novērtēšanas un izsoļu komisijas 2024.gada 13.augusta sēdes lēmumu “Par kustamās mantas – autobusa Mercedes Benz Sprinter 315 (valsts reģistrācijas numurs GT5404), izsoles rezultātu apstiprināšanu”, protokols Nr. GND/2.7.2/24/20 (3.§), pamatojoties uz Pašvaldību likuma 10.panta pirmās daļas 17. un 21.punktu, Publiskas personas mantas atsavināšanas likuma 3.panta pirmās daļas 1.punktu un otro daļu, 9.panta trešo daļu, 10.pantu un 15.pantu, un Attīstības un tautsaimniecības komitejas ieteikumu, un Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATZĪT 2024.gada 13.augustā rīkoto Gulbenes novada pašvaldības kustamās mantas – autobusa Mercedes Benz Sprinter 315 (valsts reģistrācijas numurs GT5404), trešo izsoli par nesekmīgu.

2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētās kustamās mantas atkārtotu novērtēšanu, izsoles sākumcenas noteikšanu un iesniegt to apstiprināšanai Gulbenes novada pašvaldības domes sēdē.

Gulbenes novada pašvaldības domes priekšsēdētājs A.Caunītis